En tilgang af 2.852 nye kunder og en markant vækst i forretningsomfanget med de eksisterende kunder har gjort at Sparekassen Vendsyssel har opnået et rekordresultat på 71,6 mio. kr. i første halvår 2007. Det er en fremgang på hele 52,7 % i forhold til 2006. - Reelt set tjener vi ikke nær så meget på rentemarginalen som tidligere, og vores gebyrindtægter er stort set uændrede, forklarer administrerende direktør Vagn Hansen. Godt halvdelen af stigningen stammer ikke direkte fra renter og gebyrer, men fra de provisionsindtægter vi får fra vores samarbejdspartnere indenfor realkreditbelåning, forsikring og investering. Resten af stigningen skyldes den store tilstrømning af nye kunder.

Referat:
Sparekassen Vendsyssel aflægger rekordregnskab på 71,6 mio. kr.